তিবো নিকোলা মার্ক কুর্তোয়া (, ; জন্ম: ১১ মে ১৯৯২; তিবো কুর্তোয়া নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং বেলজিয়াম জাতীয় দলের হয়ে একজন গোলরক্ষক হিসেবে খেলেন।  ১৯৯৭–৯৮ মৌসুমে, বেলজীয় ফুটবল ক্লাব বিলজেনের যুব পর্যায়ের হয়ে খেলার মাধ্যমে কুর্তোয়া ফুটবল জগতে প্রবেশ করেছেন এবং পরবর্তীকালে খেংকের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৮–০৯ মৌসুমে, খেংকের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; খেংকের হয়ে তিনি ৪১ ম্যাচে অংশগ্রহণ করেছেন। অতঃপর ২০১১–১২ মৌসুমে তিনি প্রায় ৯ মিলিয়ন ইউরোর বিনিময়ে ইংরেজ ক্লাব চেলসিতে যোগদান করলেও একই মৌসুমে স্পেনীয় ক্লাব আতলেতিকো মাদ্রিদে ধারে যোগদান করেছেন, আতলেতিকো মাদ্রিদের হয়ে তিনি দিয়েগো সিমেওনের অধীনে ২০১৩–১৪ লা লিগার শিরোপা জয়লাভ করেছেন। আতলেতিকো মাদ্রিদে ৩ মৌসুম অতিবাহিত করার পর চেলসিতে ফিরে আসেন, যেখানে তিনি সকল প্রতিযোগিতায় ১৫৪ ম্যাচে অংশগ্রহণ করেছেন। ২০১৮–১৯ মৌসুমে, তিনি ৩৫ মিলিয়ন ইউরোর বিনিময়ে চেলসি হতে স্পেনীয় ক্লাব রিয়াল মাদ্রিদে যোগদান করেছেন।  ২০০৯ সালে, কুর্তোয়া বেলজিয়াম অনূর্ধ্ব-১৮ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ২ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১১ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৯৪ ম্যাচে অংশগ্রহণ করেছেন। তিনি বেলজিয়ামের হয়ে এপর্যন্ত ২টি ফিফা বিশ্বকাপ (২০১৪ এবং ২০১৮) এবং ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন, যার মধ্যে ২০১৮ সালে রোবের্তো মার্তিনেসের অধীনে ফিফা বিশ্বকাপে তৃতীয় স্থান অধিকার করেছেন।  ব্যক্তিগতভাবে, কুর্তোয়া বেশ কিছু পুরস্কার জয়লাভ করেছেন, যার মধ্যে ২০১৮ সালে দ্য বেস্ট ফিফা গোলরক্ষক এবং ২০১৮ ফিফা বিশ্বকাপে সেরা গোলরক্ষক হিসেবে গোল্ডেন গ্লাভ জয় অন্যতম।  প্রারম্ভিক জীবন তিবো নিকোলা মার্ক কুর্তোয়া ১৯৯২ সালের ১১ই মে তারিখে বেলজিয়ামের ব্রিতে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা ওয়ালুন বংশোদ্ভূত এবং তার মা ফ্লেমীয় বংশোদ্ভূত।  আন্তর্জাতিক ফুটবল কুর্তোয়া বেলজিয়াম অনূর্ধ্ব-১৮ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০০৯ সালের ১৬ই সেপ্টেম্বর তারিখে তিনি লুক্সেমবুর্গ অনূর্ধ্ব-১৯ দলের বিরুদ্ধে ম্যাচে বেলজিয়াম অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি সর্বমোট ৪ ম্যাচে অংশগ্রহণ করেছেন।  ২০১১ সালের ১৫ই নভেম্বর তারিখে, মাত্র ১৯ বছর ৬ মাস ৪ দিন বয়সে, বাম পায়ে ফুটবল খেলায় পারদর্শী কুর্তোয়া ফ্রান্সের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১ নম্বর জার্সি পরিধান করেছিলেন। ম্যাচটি ০–০ গোলে ড্র হয়েছিল। বেলজিয়ামের হয়ে অভিষেকের বছরে কুর্তোয়া মাত্র ১ ম্যাচে অংশগ্রহণ করেছেন। জাতীয় দলের হয়ে অভিষেকের ৯৫ মিনিট পর, বেলজিয়ামের জার্সি গায়ে প্রথম গোলটি হজম করেছেন; ২০১২ সালের ২৫শে মে তারিখে, মন্টিনিগ্রোর বিরুদ্ধে ম্যাচের পঞ্চম মিনিটে গোলটি হজম করার মাধ্যমে তিনি আন্তর্জাতিক ফুটবলে তার প্রথম গোলটি হজম করেছেন। ২০১৮ সালের ২৮শে জুন তারিখে, তিনি ইংল্যান্ডের বিরুদ্ধে ২০১৮ ফিফা বিশ্বকাপের গ্রুপ জি-এর ম্যাচে বেলজিয়ামের হয়ে প্রথমবারের মতো অধিনায়কের দায়িত্ব পালন করেছেন, ম্যাচটি বেলজিয়াম ১–০ গোলের ব্যবধানে জয়লাভ করেছিল।  কুর্তোয়া ব্রাজিলে অনুষ্ঠিত ২০১৪ ফিফা বিশ্বকাপের জন্য মার্ক ভিলমটসের অধীনে ঘোষিত বেলজিয়াম দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১৪ সালের ১৭ই জুন তারিখে, তিনি আলজেরিয়ার বিরুদ্ধে গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন। উক্ত বিশ্বকাপে তিনি ৫ ম্যাচে অংশগ্রহণ করেছেন। অতঃপর কুর্তোয়া ২০১৮ ফিফা বিশ্বকাপের জন্য প্রকাশিত বেলজিয়ামের ২৩ সদস্যের চূড়ান্ত দলে অন্তর্ভুক্ত হন, যেখানে তিনি বেলজিয়ামের হয়ে ৭ ম্যাচে অংশগ্রহণ করেছেন।  ২০১৭ সালের ৯ই জুন তারিখে এস্তোনিয়ার তাল্লিনের এ. লে কক এরিনায় অনুষ্ঠিত এস্তোনিয়ার বিরুদ্ধে ম্যাচে অংশগ্রহণ করার মাধ্যমে তিনি বেলজিয়ামের জার্সি গায়ে তার ৫০তম ম্যাচ খেলেছেন, ম্যাচটি বেলজিয়াম ২–০ গোলের ব্যবধানে জয়লাভ করেছিল, যেখানে তিনি পূর্ণ ৯০ মিনিট খেলেছেন।  পরিসংখ্যান আন্তর্জাতিক   দল  সাল  ম্যাচ  গোল বেলজিয়াম  ২০১১  ১  ০ ২০১২  ৬  ০ ২০১৩  ৭  ০ ২০১৪  ১৩  ০ ২০১৫  ৬  ০ ২০১৬  ১৪  ০ ২০১৭  ৮  ০ ২০১৮  ১৫  ০ ২০১৯  ৯  ০ ২০২০  ২  ০ ২০২১  ১৩  ০২০২২৬০ সর্বমোট  ১০০  ০  তথ্যসূত্র  বহিঃসংযোগ     রয়্যাল বেলজিয়ান ফুটবল অ্যাসোসিয়েশনে তিবো কুর্তোয়া                     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রি-এর (বেলজিয়াম) ব্যক্তি বিষয়শ্রেণী:লিমবুর্খের (বেলজিয়াম) ক্রীড়াবিদ বিষয়শ্রেণী:বেলজীয় রোমান ক্যাথলিক বিষয়শ্রেণী:বেলজীয় পুরুষ ফুটবলার বিষয়শ্রেণী:ফুটবল গোলরক্ষক বিষয়শ্রেণী:রয়্যাল রেসিং ক্লাব খেংকের খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:বেলজিয়ামের আন্তর্জাতিক যুব ফুটবলার বিষয়শ্রেণী:বেলজিয়ামের আন্তর্জাতিক ফুটবলার বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:বেলজীয় প্রবাসী পুরুষ ফুটবলার বিষয়শ্রেণী:ইংল্যান্ডে বেলজীয় প্রবাসী ক্রীড়াবিদ বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:স্পেনে বেলজীয় প্রবাসী ক্রীড়াবিদ বিষয়শ্রেণী:স্পেনে প্রবাসী ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:পুরুষ ফুটবল গোলরক্ষক